এম এ আই সজিব ॥ শহরে অপরিচ্ছন্ন, নোংরা পরিবেশ ও মেয়াদোর্তীন্ন খাবার বিক্রির অপরাধে আলম ফুড, দেশ বন্ধু মিষ্টান্ন ভান্ডারকে জরিমানা করেছে ভ্রাম্যমান আদালত। গতকাল দুপুরে নির্বাহী ম্যাজিষ্ট্রেট সেজুতি ধর এর নেতৃত্বে শহরে মোবাইল কোর্ট পরিচালিত হয়। আদালতকে সহযোগীতা করেন কোর্ট ষ্টেশন পুলিশ ফাড়ির ইনচার্জ মোঃ হেলাল উদ্দিন। মোবাইল কোর্ট পরিচালনা সময় কোর্ট ষ্টেশন এলাকায় অবস্থিত আলম ফুড এন্ড বেকারীকে অপরিচ্ছন্ন, নোংরা ও মেয়াদোর্তীন্ন পরিবেশে খাবার বিক্রির অপরাধে ৫ হাজার টাকা, চৌধুরী বাজার এলাকার দেশ বন্ধু মিষ্টান্ন ভান্ডারকে অপরিচ্ছনতা এবং ওজনে কম দেওয়ার কারণে ২ হাজার টাকা এবং নাম বিহীন একটি মিষ্টির দোকানকে ৩ হাজার টাকা জরিমানা করেন।